Proiectul++O+SCOALA+VERDE+INTR-O+LOCALITATE+VERDE

Titlul** : O SCOALA VERDE INTR-O LOCALITATE VERDE
 * PROIECT ECO – CIVIC
 * Locatia** in care se va desfasura proiectul : perimetrul SCOLII CU CLASELE I-VIII “NICHITA STANESCU” MERENI, CONSTANTA
 * Scop** : starea deplorabila a perimetrului scolii la incheierea lucrarilor de reabilitare


 * Justificarea proiectului**

Mereni este comuna situata in partea de SE a judetului Constanta, la 23 de km distanta de orasul cel mai apropiat – Techirghiol, si la 35 de km fata de municipiul Constanta. Comuna este alcatuita din localitatile : Mereni, Osmancea, Miristea si Ciobanita. In Mereni, Osmancea si Ciobanita sunt scoli si gradinite cu program normal. Datorita numarului mic de copiii, scoala din Mereni este unitate coordonatoare si cu statut juridic, sub denumirea de Scoala cu clasele I-VIII “Nichita Stanescu” Mereni. Aceasta este situata in centrul localitatii, la sosea si are un perimetru generos. Lucrarile de reabilitare, incheiate in anul scolar 2008-2009, au modernizat localul, dar au lasat in stare deplorabila perimetrul scolii. Pomii (pini), gardul viu care imprejmuia aleea principala au disparut. Incercarile de reamenajare a spatiilor verzi (gradinite) sunt sortite esecului datorita lipsei unui gard imprejmuitor. Terenul de joaca s-a deteriorat mult in perioada derularii lucrarilor de reabilitare, datorita depozitarii materialelor de constructie in apropierea si chiar peste instalatiile de joaca. Acelasi lucru s-a intamplat si cu terenul de sport. Au disparut sub gramezile de materiale groapa de nisip, marcajul etc. Peste tot, pe terenul de joaca si de sport, sunt diferente de nivel, datorate utilajelor grele, a depozitarii de cantitati mari de materiale de constructie. Toaleta este improprie : fara usi, cu gauri in acoperis, surpata in partea din spate. Gardul, care imprejmuieste perimetrul, a suferit numeroase deteriorari, atat la temelia de beton cat si la partea superioara realizata din plasa metalica. Portile, dispuse pe doua laturi, nu sunt fuctionale. Elevii scolii sunt predispusi la accidente in timpul recreatiilor. Resturile ultimei instalatii de joaca (scara si platforma unui tobogan) sunt adevarate capcane. Probleme mari apar cand se opreste apa (acest lucru se intampla foarte des) si copiii trebuie sa foloseasca toaleta din curte. Se formeaza busculade, cauzate de aglomerare, numarul mic de cabine, conditii improprii (mentionate anterior) etc. Terenul accidentat ii determina sa stea mai mult in clase sau in fata scolii. Astfel, aerisirea claselor este minima, atmosfera fiind incarcata cu praf. In curtea scolii singurul mobilier de odihna este scara toboganului, baza gardului si placa de deasupra gropii de dejectie a toaletelor. Jocul cu mingea este si el un risc de accident, deoarece scoala este la strada principala si plasa partea metalica - plasa metalica, este foarte joasa. Se impune, ca o necesitate a pastrarii sanatatii mediului, igienizarea perimetrului scolii, reamenajarea spatiilor verzi si a terenului de sport, crearea spatiilor de joaca si de odihna. Prin aceste actiuni urmarim beneficiile scolii, ale elevilor si ale comunitatii. Care vor fi beneficiile scolii? Prin igienizarea si reamenajarea perimetrului scolii imbunatatim calitatea vietii elevilor, punem in functiune tot perimetrul scolii, amelioram mediul. Care vor fi beneficiile elevilor? Prin desfasurarea lucrarilor de igienizare si reamenajare a perimetrului scolii elevii isi pot pune in practica cunostinte asimilate in clasa sau in afara clasei : competente intelectuale (aplicarea informatiilor/ deprinderilor invatate in contexte noi, valori si principii ecologice si cetatenesti), gust estetic (in cadrul concursurilor de desene, a lucrarilor de amenajare a spatiilor verzi, de joaca, de odihna), comportamente sociale (comunicare in cadrul echipelor, cooperarea in cadrul atelierelor proiectului, angajare si participare cetateneasca), management (organizarea atelierelor, impartirea sarcinilor, autogospodarire a fondurilor obtinute) etc. Care vor fi beneficiile comunitatii? Ne propunem sa punem la dispozitia comunitatii spatiile verzi, de odihna si de recreere ale scolii (un parc al comunei) in conditii prestabilite. Punerea in practica a acestui proiect este posibila prin antrenarea comunitatii scolare si locale. In activitatile desfasurate, alaturi de elevi si cadre didactice, sa participe in numar mare membrii familiilor elevilor, reprezentanti ai autoritatilor si ai comunitatii. Participarea colectiva reprezinta un imperativ al proiectului pe toata perioada desfasurarii sale : organizare, promovare, finantare si realizare.